युवाओं को खेलों के प्रति उत्साहित करना सबसे बड़ी जरूरत : चौधरी
हरिआेमक्लबदीनानगर की तरफ से बिजली बोर्ड की ग्राउंड में करवाए गए वॉलीबाल टूर्नामेंट में रोमी क्लब मामून की टीम ने विजेता का खिताब हासिल किया है।
उसने बैस्ट ऑफ फाइव सैट के आधार पर खेले गए फाइनल में कथलौर की टीम को 3-0 से हराया। क्लब के प्रधान सन्नी ठाकुर के नेतृत्व में करवाए गए इस टूर्नामेंट के समापन पर पूर्व कौंसलर भाजपा शहरी मंडल महासचिव प्रवीण ठाकुर ने बतौर मुख्यातिथि विजेता उपविजेता टीमों को पुरस्कृत किया। विजेता टीम को 8100 रुपए नकद ट्राफी और उपविजेता टीम को 4100 रुपए नकद ट्राफी देकर पुरस्कृत किया गया। उन्होंने क्लब की ओर से वॉलीबाल मुकाबले आयोजित कर खेलों को प्रोत्साहित करने की दिशा में उठाए गए कदम के लिए प्रोत्साहित करते हुए कहा कि युवाओं को खेलों के प्रति उत्साहित करना बेहद जरूरी है।
इससे युवा फालतू समय का सदुपयोग कर अपनी प्रतिभा को निखार कर सकते हैं और खेलों से पैदा होने वाली प्रतिस्पर्धा की भावना से उन्हें जीवन में आगे बढ़ने की प्रेरणा मिलती है। उन्होंने युवाओं को नशों से दूर रहने की अपील करते हुए समाज के प्रति अपने कर्तव्य को सुचारू रूप में निभाने के लिए प्रेरित किया। इस मौके एसडीओ इंद्रजीत सिंह चीमा, नरेश ठाकुर, अंकुर नैयर, लाडी, लक्की, साबी, अमन, नीरज, राजू, शामा, गोपी, हरमन, शिवपाल, लाली, शैली, जिंद्दा, निर्मल सिंह, बूड़ सिंह, सतनाम सिंह आदि उपस्थित थे।
विजेता टीम को पुरस्कृत करते मुख्यातिथि पूर्व पार्षद प्रवीण चौधरी अन्य। -भास्कर
hin_Deva awa_Deva hin_Deva hin_Deva mai_Deva